Diari Oficial de la Generalitat Valenciana


Sumari del DOGV 3297, del 30-07-1998 (1998/5638)

ACORD de 10 de juny de 1998, de la Comissió Territorial d'Urbanisme de Castelló, relatiu a la modificació número 5 de les Normes Subsidiàries de Planejament de Jérica.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3297

Data del DOGV
:   30-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5638


Data del document
:   10-06-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 10 de juny de 1998, de la Comissió Territorial d'Urbanisme de Castelló, relatiu a la modificació número 5 de les Normes Subsidiàries de Planejament de Jérica. [1998/C5638]
  
Vist l'expedient relatiu a la modificació número 5 de les Normes Subsidiàries de Planejament de Jérica, i de conformitat amb els següents
  
Antecedents
  
Primer
  
El Ple de l'Ajuntament, en sessió de 7 de gener de 1998 adoptà l'acord d'exposar al públic la modificació número 5 de les Normes Subsidiàries de Planejament, mitjançant edictes inserits en el Diari Oficial de la Generalitat Valenciana número 3.181, d'11 de febrer de 1998, i en el periòdic Mediterráneo de data 20 de gener de 1998. Durant el tràmit d'exposició pública no es produí cap al·legació, i s'aprova el document provisionalment en data 30 de març de 1998.
  
Segon
  
La documentació aportada consisteix en memòria justificativa, plans d'estat actual, de zones objecte de modificació i plans d'ordenació que reflecteixen la modificació proposada.
  
Tercer
  
La finalitat de la modificació és el reajustament de l'alineació d'un carrer que conflueix amb l'avinguda de Castelló, i entre aquesta i l'antiga N-234.
  
La modificació es justifica en la intenció de millorar les condicions d'entrada i eixida del carrer en la connexió amb l'avinguda de Castelló, i es modifica per a això un tram inicial de manera que aquesta intersecció es produïsca ortogonal a la citada avinguda, que continua en la seua intersecció amb l'antiga N-234 amb un traçat d'inclinació semblant a l'actual.
  
La modificació introdueix uns canvis en les superfícies edificables i afectes a destinació pública, de manera que han quedat equilibrades aquestes, sense que s'haja produït augment d'aprofitament lucratiu privat.
  
Fonaments de dret
  
Primer
  
La tramitació ha sigut correcta en compliment d'allò que s'ha disposat en l'article 38 i la documentació està completa en compliment d'allò que estableix l'article 27 en relació amb el 55, tots aquests de la Llei 6/1994, de la Generalitat Valenciana, Reguladora de l'Activitat Urbanística (LRAU).
  
Segon
  
En la documentació aportada es justifica expressament el compliment d'allò que s'ha disposat en l'article 55.3 i 19 de la LRAU, en el sentit de la seua innecesarietat atés que s'han equilibrat les superfícies de destinació pública i d'aprofitament lucratiu privat resultants de la modificació, i en relació amb el planejament vigent.
  
Tercer
  
La modificació planteja canvis en el traçat d'un vial, i s'adopta un criteri racional en la seua solució perquè, des de l'enjudiciament de la competència autonòmica que cap realitzar en virtut d'allò que s'ha disposat en l'article 40 de la LRAU, no s'observa cap objecció que puga qüestionar l'aprovació definitiva del document.
  
Quart
  
De conformitat amb allò que s'ha establit en els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports o bé sotmetre la seua proposta a dictamen previ de la Comissió Territorial d'Urbanisme, dictamen que en el cas de municipis menors de 50.000 habitants, tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme de Castelló acorda aprovar definitivament la modificació puntual número 5 de la Normes Subsidiàries de Planejament de Jérica.
  
Contra l'anterior acord, que no posa fi a la via administrativa, s'hi pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.